Maiorga Ramirez

Maiorga Ramirez Erro (Tafalla, 1976ko uztailaren 20a) nafar politikaria da. EAko arduraduna izan da, eta alderdi horretako zein Bildu eta Euskal Herria Bilduko hautetsia Nafarroako Parlamentuan.

Etika eta Filosofia irakaslea ogibidez, hamazazpi urte zituelarik sartu zen EAn. Bere hitzetan, intsumisioa dela eta hasi zen politikan. Intsumisoa izateagatik sei hilabeteko espetxealdia eta hamar urteko inhabilitazioa jaso zituen. Hala ere, espetxe zigorra bi urtekoa baino txikiagoa izanda, ez zuen kartzelara joan behar, eta, 2003an, derrigorrezko soldaduska amaitutakoan, inhabilitazioa ere bertan behera geratu zen.

Hori dela eta, 2003an Tafallako udalean eta Nafarroako Parlamentuan aurkeztu ahal izanda, hautaturik atera zen bietan. Gainera, EAko Nafarroako burua da 2003z geroztik ere.

2011n, EA Nafarroa Bai koaliziotik atera ondoren, beste sektore abertzalerekin Bildu sorturik, Ramirezek zerrendaburu aurkezteko zoria izan zuen, eta berriz ere Nafarroako parlamentari izan zen.

 Bizitza pertsonala 
Luis Valero UPNko politikariaren lehengusua da.

 Kanpo estekak 

Kategoria:Eusko Alkartasuneko Nafarroako politikariak
Kategoria:Euskal Herria Bilduko Nafarroako parlamentariak
Kategoria:Nafarroa Baiko politikariak
Kategoria:Nafarroa Garaiko irakasleak
Kategoria:Tafallarrak
Kategoria:Intsumisoak
Kategoria:Nafarroako Parlamentuko parlamentariak X. legealdian
Kategoria:Nafarroako Parlamentuko parlamentariak IX. legealdian
Kategoria:Nafarroako Parlamentuko parlamentariak VIII. legealdian
Kategoria:Nafarroako Parlamentuko parlamentariak VII. legealdian
Kategoria:Nafarroako Parlamentuko parlamentariak VI. legealdian